ผมมีโอกาศเป็นไข้หวัดไหมครับ
สวัสดีค่ะ หากวัดอุณหภูมิที่ร่างกายได้ 38 องศาเซลเซียส ถือว่ามีไข้ (คือวัดได้เกิน 37 องศเาซลเซียส) ซึ่งสาเหตุของไข้ อาจแบ่งออกเป็น1. เกิดจากการติดเชื้อไวรัส เช่น ไข้หวัด ไข้หวัดใหญ่ โรคหัด ไข้เลือดออก อาหารเป็นพิษจากเชื้อไวรัส เป็นต้น2. เกิดจากการติดเชื้อแบคทีเรีย เช่น ทอนซิลอักเสบ อาหารเป็นพิษจากเชื้อแบคทีเรีย ไส้ติ่งอักเสบ กระเพาะปัสสาวะอักเสบ แผลอักเสบติดเชื้อ เป็นเป็นฝีหนอง ไข้มาลาเรีย เป็นต้น3. จากโรคที่ไม่ได้เกิดจากการติดเชื้อ เช่น โรคภูมิแพ้ตนเอง โรคข้ออักเสบรูมาตอยด์ โรคมะเร็ง เป็นต้น4. มีภาวะ heatstroke เช่น จากโรคลมแดด การเสพยาเสพติด เช่น amphetamine, cocaine เป็นต้นในขณะนี้ หากยังไม่มีอาการอื่นๆ ปรากฏ นอกจากอาการปวดเมื่อยตัว ก็ยังอาจยังไม่สามารถบอกได้ว่าเกิดจากโรคอะไร หากเป็นไข้หวัด ก็มักจะมีอาการต่างๆ ตามมา เช่น มีน้ำมูก คัดจมูก ไอ มีเสมหะ เป็นต้นในเบื้องต้น ควรเช็ดตัวลดไข้บ่อยๆ ดื่มน้ำเปล่ามากๆ แต่น้ำต้องไม่เย็น หลีกเลี่ยงการโดนลมหรืออยู่ในที่มีอากาศเย็น พักผ่อนเยอะๆ และทานยาลดไข้ คือ พาราเซตามอล ยังไม่แนะนำให้ทานยาลดไข้ในกลุ่มอื่นๆ เพราะอาจเกิดผลข้างเคียงหรือภาวะแทรกซ้อนได้ หากมีอาการอื่นๆ เพิ่ม และไม่ใช่อาการของไข้หวัด ก็ควรไปพบแพทย์เพื่อตรวจหาสาเหตุค่ะ หรือหากมีประวัติไปสัมผัสกับผู้ที่เสี่ยงต่อการติดเชื้อ COVID19 ก็ควรรีบไปพบแพทย์เพื่อตรวจโดยเร็ว และป้องกันตนเองไม่ให้แพร่เชื้อไปสู่ผู้อื่นด้วยค่ะ